stanford-oval/wikipedia huggingface dataset:
Slobo Horo

Slobo Horo oli tamperelainen balkanilaiseen musiikkiin erikoistunut yhtye, joka aloitti toimintansa vuonna 1986. Yhtyeen ensimmäinen levy Mastika ilmestyi vuonna 1992 ja sai huomiota ympäri maailmaa. Tämän jälkeen ilmestyivät levyt Esma (1994) ja Divane (2000). Alkuperäisten balkanilaisten rytmien lisäksi yhtyeen laulusolisti Jarkko Niemi lauloi Balkanin eri alueiden alkuperäiskielillä. Yhtye esiintyi kotimaan lisäksi laajasti eurooppalaisilla musiikkifestivaaleilla.
Yhtyeen nimi oli poimittu 1980-luvun suomalaisesta Mutapainin ystävät -sketsisarjasta. Nimi aiheutti jonkin verran hämmennystä 1990-luvun alun Keski-Euroopassa, kun sen luultiin viittaavan tuolloin ajankohtaiseen ”Balkanin teurastajaksi” kutsuttuun Slobodan Miloševićiin.
Jäsenet

Heikki Autio – harmonikka, sovitukset
Risto Blomster – basso ja laulu
Timo Kaasinen – kitara
Jouni Kurki – darbuka, davul
Mika Lahtinen – viulu
Jukka-Pekka Kärkkäinen – kitara
Jarkko Niemi – viulu, laulu, kitara
Karo Sampela – rummut, perkussiot
Leeni Pukkinen – Laulu, perkussiot
Mikko Vanhanen – klarinetti, saksofoni, laulu
Aiheesta muualla

Slobo Horo Rockadillo-levy-yhtiön sivuilla (Arkistoitu – Internet Archive)
Slobo Horon esittely Balkans Without Borders -kokoelmalevyn sivuilla
Yhtyeen haastattelu Tampereen ylioppilaslehti Aviisin numerossa 13/94
Ylen Elävä arkisto: Slobo Horo
Pyöräily kesäolympialaisissa 2016

BMX-pyöräily.
Maastopyöräily.
Maantiepyöräily.
Ratapyöräily.
Pyöräilyssä kilpailtiin Rio de Janeiron 2016 kesäolympialaisissa 28:tta kertaa. Kilpailut käytiin 6.–21. elokuuta. Tapahtumapaikkoja pyöräilyssä oli neljä, jotka ovat Velódromo Olímpico do Rio (ratapyöräily), Parque do Flamengo (maantiepyöräily), Parque Olímpico de Mountain Bike (maastopyöräily) ja Centro Olímpico de BMX (BMX-pyöräily).
Mitaliyhteenveto

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Iso-Britannia | 6 | 4 | 2 | 12 |
| 2 |  Alankomaat | 2 | 2 | 1 | 5 |
| 3 |  Yhdysvallat | 1 | 2 | 0 | 3 |
| 4 |  Belgia | 1 | 0 | 1 | 2 |
| 4 |  Italia | 1 | 0 | 1 | 2 |
| 4 |  Saksa | 1 | 0 | 1 | 2 |
| 7 |  Sveitsi | 1 | 0 | 0 | 1 |
| 7 |  Kiina | 1 | 0 | 0 | 1 |
| 9 |  Venäjä | 0 | 2 | 0 | 2 |
| 10 |  Tanska | 0 | 1 | 2 | 3 |
| 11 |  Ruotsi | 1 | 1 | 0 | 1 |
| 12 |  Australia | 0 | 1 | 1 | 2 |
| 13 |  Uusi-Seelanti | 0 | 1 | 0 | 1 |
| 14 |  Puola | 0 | 0 | 1 | 1 |
| 14 |  Ranska | 0 | 0 | 1 | 1 |
| 14 |  Kanada | 0 | 0 | 1 | 1 |
| 14 |  Malesia | 0 | 0 | 1 | 1 |
| Yhteensä | Yhteensä | 14 | 14 | 14 | 42 |
Mitalistit > Maantiepyöräily

| Laji | Kultaa | Hopeaa | Pronssia |  |  |  |
| --- | --- | --- | --- | --- | --- | --- |
| Miesten maantieajo tiedot |  Greg Van Avermaet Belgia (BEL) |  Jakob Fuglsang Tanska (DEN) |  Rafał Majka Puola (POL) |  |  |  |
| Naisten maantieajo tiedot |  Anna van der Breggen Alankomaat (NED) |  Emma Johansson Ruotsi (SWE) |  Elisa Longo Borghini Italia (ITA) |  |  |  |

| Miesten aika-ajo tiedot |  Fabian Cancellara Sveitsi (SUI) |  Tom Dumoulin Alankomaat (NED) |  Chris Froome Iso-Britannia (GBR) |  |  |  |
| Naisten aika-ajo tiedot |  Kristin Armstrong Yhdysvallat (USA) |  Olga Zabelinskaja Venäjä (RUS) |  Anna van der Breggen Alankomaat (NED) |  |  |  |
Mitalistit > Ratapyöräily

| Laji | Kultaa | Hopeaa | Pronssia |  |  |  |
| --- | --- | --- | --- | --- | --- | --- |
| Miesten keirin tiedot |  Jason Kenny Iso-Britannia (GBR) |  Matthijs Buchli Alankomaat (NED) |  Azizulhasni Awang Malesia (MAS) |  |  |  |
| Naisten keirin tiedot |  Elis Ligtlee Alankomaat (NED) |  Becky James Iso-Britannia (GBR) |  Anna Meares Australia (AUS) |  |  |  |

| Miesten omnium tiedot |  Elia Viviani Italia (ITA) |  Mark Cavendish Iso-Britannia (GBR) |  Lasse Norman Hansen Tanska (DEN) |  |  |  |
| Naisten omnium tiedot |  Laura Trott Iso-Britannia (GBR) |  Sarah Hammer Yhdysvallat (USA) |  Jolien D'Hoore Belgia (BEL) |  |  |  |

| Miesten joukkuetakaa-ajo tiedot |  Iso-Britannia ME Ed Clancy Steven Burke Owain Doull Bradley Wiggins   |  Australia Alexander Edmondson Jack Bobridge Michael Hepburn Sam Welsford Callum Scotson |  Tanska Lasse Norman Hansen Niklas Larsen Frederik Madsen Casper von Folsach Rasmus Quaade |  |  |  |
| Naisten joukkuetakaa-ajo tiedot |  Iso-Britannia ME Katie Archibald Laura Trott Elinor Barker Joanna Rowsell   |  Yhdysvallat Sarah Hammer Kelly Catlin Chloe Dygert Jennifer Valente   |  Kanada Allison Beveridge Jasmin Glaesser Kirsti Lay Georgia Simmerling Laura Brown |  |  |  |

| Miesten eräajo tiedot |  Jason Kenny Iso-Britannia (GBR) |  Callum Skinner Iso-Britannia (GBR) |  Denis Dmitrijev Venäjä (RUS) |  |  |  |
| Naisten eräajo tiedot |  Kristina Vogel Saksa (GER) |  Becky James Iso-Britannia (GBR) |  Katy Marchant Iso-Britannia (GBR) |  |  |  |

| Miesten joukkuesprintti tiedot |  Iso-Britannia OE Philip Hindes Jason Kenny Callum Skinner |  Uusi-Seelanti Eddie Dawkins Ethan Mitchell Sam Webster |  Ranska Grégory Baugé Michaël D'Almeida François Pervis |  |  |  |
| Naisten joukkuesprintti tiedot |  Kiina Gong Jinjie Zhong Tianshi |  Venäjä Darja Šmeljova Anastasija Voinova |  Saksa Miriam Welte Kristina Vogel |  |  |  |
Mitalistit > Maastopyöräily

| Laji | Kultaa | Hopeaa | Pronssia |
| --- | --- | --- | --- |
| Miesten maastoajo tiedot |  Nino Schurter Sveitsi (SUI) |  Jaroslav Kulhavý Tšekki (CZE) |  Carlos Coloma Nicolás Espanja (ESP) |
| Naisten maastoajo tiedot |  Jenny Rissveds Ruotsi (SWE) |  Maja Włoszczowska Puola (POL) |  Catharine Pendrel Kanada (CAN) |
Mitalistit > BMX

| Laji | Kultaa | Hopeaa | Pronssia |
| --- | --- | --- | --- |
| Miesten BMX tiedot |  Connor Fields Yhdysvallat (USA) |  Jelle van Gorkom Alankomaat (NED) |  Carlos Ramirez Kolumbia (COL) |
| Naisten BMX tiedot |  Mariana Pajón Kolumbia (COL) |  Alise Post Yhdysvallat (USA) |  Stefany Hernandez Venezuela (VEN) |
Aiheesta muualla

Wikimedia Commonsissa on kuvia tai muita tiedostoja aiheesta .
Pyöräily Rio de Janeiron 2016 kesäolympialaisten ja -paralympialaisten virallisilla sivuilla. (Arkistoitu – Internet Archive) (portugaliksi)
Kesäolympialaisten 2016 lajit ja kilpailutapahtumat
Ammunta | Golf | Jalkapallo | Jousiammunta | Judo | Koripallo | Käsipallo | Lentopallo | Maahockey | Melonta | Miekkailu | Nykyaikainen viisiottelu | Nyrkkeily | Paini | Painonnosto | Purjehdus | Pyöräily | Pöytätennis | Ratsastus | Rugby | Soutu | Sulkapallo | Taekwondo | Taitouinti | Tennis | Triathlon | Uimahypyt | Uinti | Vesipallo | Voimistelu | Yleisurheilu
Pyöräily olympialaisissa
1896 •
1900 •
1904 •
1908 •
1912 •
1920 •
1924 •
1928 •
1932 •
1936 •
1948 •
1952 •
1956 •
1960 •
1964 •
1968 •
1972 •
1976 •
1980 •
1984 •
1988 •
1992 •
1996 •
2000 •
2004 •
2008 •
2012 •
2016 •
2020 •
2024
Sofie Lövdahl

Sara Sofie Lövdahl (s. 16. toukokuuta 1993 Vaasa) on suomalainen yleisurheilija, jonka päälaji on estejuoksu. Hän edustaa Vasa Idrottssällskapia.
Kalevan kisoissa Lövdahl saavutti 3 000 metrin estejuoksussa pronssia vuosina 2019 ja 2020. Aiemmin hän oli sijoittunut Kalevan kisoissa viisi kertaa seitsemän parhaan joukkoon, parhaimmillaan neljänneksi vuonna 2015. Kalevan kisojen 1 500 metrin juoksussa hän on parhaimmillaan sijoittunut viidenneksi vuonna 2015. Maastojuoksun SM-kilpailuissa Lövdahl on joukkuekilpailussa voittanut kultaa vuonna 2017 ja saavuttanut hopeaa vuonna 2019. Sisäratojen SM-kilpailuissa hän on saavuttanut pronssia 1 500 metrillä 2022.
Lövdahlin ennätysaika 3 000 metrin estejuoksussa on 10.21,91 vuodelta 2013.
Sofie Svava

Sofie Svava (s. 11. elokuuta 2000 Gentofte) on tanskalainen jalkapalloilija, pelipaikaltaan keskikenttäpelaaja. Hän on pelannut Tanskan naisten maajoukkueessa kesäkuun 2024 loppuun mennessä 51 maaottelua ja tehnyt niissä neljä maalia: marraskuussa 2019 EM-karsintaottelussa Georgiaa, lokakuussa 2021 MM-karsintaottelussa Montenegroa, helmikuussa 2023 ystävyysottelussa Norjaa ja huhtikuussa 2024 EM-karsintaottelussa Belgiaa vastaan. Ensimmäisen maaottelunsa hän pelasi tammikuussa 2019 ystävyysottelussa Suomea vastaan.
Svava on edustanut seuratasolla kotimaassaan Brøndby IF:ää sekä Ruotsissa FC Rosengårdia kesästä 2019 marraskuuhun 2020, Saksassa VfL Wolfsburgia joulukuusta 2020 tammikuuhun 2022 ja Espanjassa Real Madridia tammikuusta 2022 alkaen. Svava siirtyi ranskalaiseen Olympique Lyonnaisiin kesäkuussa 2024.
Schauman

Schauman [šo:man] on suomalainen aatelissuku, joka tunnettiin alkujaan sotilassukuna, mutta 1800-luvulta alkaen sen edustajat ovat tulleet tunnetuiksi lukuisilla muillakin aloilla.
Suku on lähtöisin Baltiasta ja tuli Suomeen 1600-luvun lopulla. Sen on oletettu olevan lähtöisin Kuurinmaan aatelista, mitä ei tosin voida todistaa. Toisen teorian mukaan suvun juuret olisivat Kurpfalzissa Saksassa, jossa vuonna 1596 aateloitiin samanniminen suku. Suvun suomalainen kantaisä on Turun läänin ratsuväkirykmentin everstiluutnantti Henrik Johan Schauman (1649–1730), joka oli lähtöisin Ogerin seudulta Liivinmaalta ja tuli Ruotsin palvelukseen 1662. Hänet naturalisoitiin Ruotsin aateliin vuonna 1686, ja hänen sukunsa introdusoitiin Ruotsin ritarihuoneelle 1697 aatelissukuna numero 1287. Suvun nykyään elävät haarat ovat kaikki hänen pojanpoikansa, aatelislippueen majoitusmestari Berndt Otto Schaumanin (1738–1805) jälkeläisiä.
Suomen ritarihuoneen järjestäytymisen yhteydessä vuonna 1818 Schaumanit merkittiin sinne aatelissukuna numero 96. Suvun jäseniä ei ole vuoden 1809 jälkeen asunut Ruotsissa, mutta suvun päämies muutti Ruotsiin 1859. Hänen jälkeläisiään muutti 1800-luvun lopussa Argentiinaan ja 1920-luvulla Ranskaan, ja sukua asuu edelleen kummassakin maassa. Eräät muut sukuhaarat ovat myöhemmin saaneet uudelleen edustusoikeuden Ruotsin ritarihuoneella. Schaumaneita asuu nykyisin myös Argentiinassa, Paraguayssa ja Yhdysvalloissa.
2000-luvun alussa Schaumanit olivat Suomen runsasjäsenisin aatelissuku.
Sinetöinti

Sinetöinti (engl. sealing) on Myöhempien aikojen pyhien liikkeessä temppelissä suoritettava seremonia, jolla aviopuolisot liitetään toisiinsa "täksi ajaksi ja iankaikkisuudeksi". Myös lapset voidaan samalla tavalla "sinetöidä" vanhempiinsa. Täten vanhemmat ja lapset muodostavat yhdessä "iankaikkisen perheen", joka saa viettää iankaikkisuuden yhdessä. Sinetöinnin voi suorittaa vain mies, jolla on Melkisedekin pappeuden sinetöimisvaltuus.
Myöhempien aikojen pyhien liikkeen perustaja ja kirkon ensimmäinen presidentti Joseph Smith aloitti sinetöimiset 1840-luvulla. Nykyään sinetöimisiä harjoitetaan sekä Myöhempien aikojen pyhien Jeesuksen Kristuksen kirkon temppeleissä että eräissä muissa mormonistisissa yhteisöissä. Sitä vastoin Kristuksen yhteisö ei käytä sinetöimistä, koska heidän mukaansa se liittyy Smithin elämän loppuaikoina käyttöön otettuun moniavioisuuteen.
Avioliittojen ja lasten sinetöinti

MAP-kirkko tunnustaa miesten ja naisten välillä solmitut avioliitot, olipa ne solmittu kirkollisesti tai siviiliviranomaisten edessä. Kirkon tulkinnan mukaan näin solmitut liitot kuitenkin purkautuvat kuolemassa. Täten avioparien ei ole mahdollista jatkaa yhteistä elämäänsä kuoleman rajan tuolla puolen. Koska avioliitto kuuluu Jumalan välittömään läheisyyteen eli "korotukseen" pääsemisen ehtoihin, ei heillä myöskään ole mahdollisuutta päästä Jumalan välittömään läheisyyteen. Aiemmin solmitut avioliitot voidaan kuitenkin sinetöidä temppeleissä niin, että avioside jatkuu kuoleman rajan ylikin. Tämä edellyttää kuitenkin, että aviopuolisot ovat eläneet uskollisina MAP-kirkon jäseninä vähintään vuoden ja saaneet nk. temppelisuosituksen, joka oikeuttaa astumaan Myöhempien aikojen pyhien temppeliin ja osallistumaan siellä toimitettaviin pyhiin toimituksiin. Temppelisuosituksen saajalta edellytetään uskoa Jumalaan ja evankeliumiin, aktiivista osallistumista MAP-kirkon jumalanpalveluksiin ja muuhun toimintaan, kymmenysten maksamista kirkolle sekä puhdasta ja moraalisesti korkeatasoista elämäntapaa (esimerkiksi sukupuolisen siveyden noudattamista ja alkoholijuomista, tupakasta, huumausaineista, kahvista ja teestä pidättäytymistä).
Kihlakumppanit, jotka jo ennen liittonsa solmimista ovat MAP-kirkon jäseniä ja saaneet temppelisuosituksen, voidaan vihkiä avioliittoon temppelissä. Tällöin erillistä sinetöimistoimitusta ei tarvita, vaan solmitun liiton katsotaan olevan voimassa myös iankaikkisuudessa. Tämän merkiksi vihkijä vihkii heidät "ajaksi ja iankaikkisuudeksi", eikä kuten temppelin ulkopuolella vihittäville sanotaan: "kunnes kuolema teidät erottaa."
Lapset, jotka ovat syntyneet pariskunnalle ennen heidän liittonsa sinetöimistä, voidaan sinetöidä vanhempiinsa, jotta perheyhteys säilyisi kuoleman yli. Lapsia, jotka ovat syntyneet toisiinsa sinetöidyille vanhemmille, ei ole tarpeen sinetöidä heihin, koska näiden lasten katsotaan jo syntymästään olleen liitettyjä vanhempiinsa.
Sinetöinti toimitetaan yleensä temppelin erityisessä sinetöintihuoneessa. Tätä huonetta pidetään eräänä temppelin pyhimmistä. Sinetöintihuoneen seinillä on yleensä vastakkain peilejä, jotka mahdollistavat äärettömyyteen jatkuvan "peilikäytävän" näkymisen. Tämä kuvaa sitä luvutonta sukupolvien ketjua, joka syntyy sinetöinnin seurauksena.
Sinetöinnin purkaminen

Jos temppelissä solmittu tai siellä sinetöity avioliitto päättyy avioeroon, ei temppelissä solmittu ikuinen avioliitto purkaudu. Sinetöinti on kuitenkin mahdollista purkaa kirkon johtavien auktoriteettien päätöksellä. Sinetöinnin purkaminen on pitkällinen toimenpide, jossa liiton lopullinen kariutuminen on selvästi osoitettava. Lisäksi sinetöinnin purkaminen edellyttää kirkon hyväksymää perustetta.
Sinetöinti pitää purkaa, mikäli sinetöity aviopuoliso haluaa tulla sinetöidyksi toiseen puolisoon. Sitä vastoin temppelin ulkopuolella solmittu avioliitto ei välttämättä vaadi sinetöinnin purkamista. Mikäli liittonsa sinetöinyt mies jää leskeksi, hänet voidaan sinetöidä myös uuteen vaimoonsa temppelissä. Sitä vastoin naispuolinen leski voi solmia avioliiton vain täksi ajaksi.
Kuolleiden sinetöinti

Muiden pelastavien toimitusten tavoin myös sinetöintejä voidaan suorittaa sijaistoimituksina kuolleiden puolesta. Tällöin elävät henkilöt suorittavat sinetöintitoimituksen kuolleiden puolesta. MAP-kirkon temppelikelpoisia jäseniä kehotetaan suorittamaan pelastukseen ja korotukseen välttämättömät toimitukset edesmenneiden sukulaistensa puolesta, jotta perheiden yhteys syntyisi sukupolvienkin yli. Yleensä edesmenneiden keskenään solmivat avioliitot sinetöidään sijaistoimituksena, ja näissä liitoissa syntyneet lapset sinetöidään vanhempiinsa.
Kirkko ei sinetöi toisiinsa ihmisiä, jotka eivät ole olleet keskenään naimisissa elinaikanaan. Kirkon alkuaikoina tällaisia sinetöintejä kuitenkin suoritettiin. Samoin kirkon alkuaikoina myös kirkon johtajille sinetöitiin henkilöitä lapsiksi, jotka eivät olleet heidän lapsiaan, eräänlaisiksi adoptiolapsiksi. Tämä adoptioseremonia lopetettiin vuonna 1894 presidentti Wilford Woodruffin saaman ilmoituksen vuoksi, jossa todettiin olevan tarkoituksen mukaista sinetöidä henkilöitä vain todellisiin perheenjäseniinsä.
Samaa sukupuolta olevien sinetöinti

Koska MAP-kirkko ei tunnusta samaa sukupuolta olevien avioliittoja, ei samaa sukupuolta olevia voidaan myöskään sinetöidä toisiinsa.
Sofie Sarenbrant

Sofie Sarenbrant
Anna Brita Sofie Sarenbrant (s. 4. tammikuuta 1978) on ruotsalainen rikoskirjailija. Hän työskenteli aiemmin toimittajana, mutta ryhtyi päätoimiseksi kirjailijaksi vuonna 2012.
Sarenbrant nousi menestykseen poliisi Emma Sköldistä kertovilla kirjoillaan. Niitä on käännetty lukuisille kielille. Suomennettuina Sarenbrantin teoksia on kustantanut WSOY. Sarenbrant on saavuttanut suosiota myös muun muassa Tanskassa ja Saksassa. Hänen käsikirjoitustensa ensimmäisenä lukijana on ollut hänen miehensä Tommy. Hän on tarkistuttanut käsikirjoituksiaan myös muun muassa poliiseilla.
Sarenbrant asuu Brommassa. Hänellä on kaksi lasta.
Soldiers of Love

|  Soldiers of Love |
| --- | --- |
 Lighthouse X esittämässä kappaletta toisen semifinaalin harjoituksissa.
Kappaleen tiedot
Esittäjä(t):  Lighthouse X
Julkaistu:  12. maaliskuuta 2016
Säveltäjä(t):  Søren Bregendl, Johannes Nymark, Martin Skriver, Sebastian Owens, Daniel Durn, Katrine Klith Andersen
Sanoittaja(t):  Søren Bregendl, Johannes Nymark, Martin Skriver, Sebastian Owens, Daniel Durn, Katrine Klith Andersen
Euroviisutiedot
Vuosi:  2016
Maa:  Tanska
Kieli:  englanti
Sijoitus:  -.
Pisteet:  -
Sijoitus semifinaalissa:  17.
Pisteet semifinaalissa:  34
Sanat:  sanoitus
Video:  videolinkki
Soldiers of Love (suom. Rakkauden sotilaat) on tanskalaisbändin Lighthouse X:n kappale, jolla he edustivat Tanskaa Eurovision laulukilpailussa 2016. Se julkaistiin 12. maaliskuuta 2016. Kappaleen ovat säveltäneet ja sanoittaneet Søren Bregendl, Johannes Nymark, Martin Skriver, Sebastian Owens, Daniel Durn ja Katrine Klith Andersen .
Kappale kilpaili Eurovision laulukilpailun toisessa semifinaalissa, jossa se sai 34 pistettä, jäi sijalle 17 eikä päässyt finaaliin.
Soldier’s Last Letter

| ”Soldier’s Last Letter” Ernest Tubb |
| --- | --- | --- |

Singlen tiedot
 Julkaistu: 1944
 Tyylilaji: country
Soldier’s Last Letter on kappale, jonka kirjoittivat Redd Stewart ja Ernest Tubb ja nauhoitti Ernest Tubb. Se julkaistiin Yhdysvalloissa vuonna 1944.
Vuonna 1971 Merle Haggard julkaisi oman versionsa Soldier's Last Letteristä. Siitä tuli suosittu ja se oli julkaisuaikanaan Yhdysvaltain kolmanneksi menestynein country-kappale.
Simi Valley

| Simi Valley |
| --- | --- |

 Simi Valley
 Koordinaatit: 34°16′16″N, 118°44′22″W 
Valtio:  Yhdysvallat
Osavaltio:  Kalifornia
Piirikunta:  Ventura
Hallinto:  
 – Pormestari:  Paul Miller
Korkeus:  234 m
Väkiluku (2010):  124 237
Aikavyöhyke:  UTC-8 (kesäaika UTC-7)
 
 www.simivalley.org 
Infobox OKVirheellinen NIMI-arvo: 
Simi Valley on kaupunki Kalifornian osavaltiossa Yhdysvalloissa. Simi Valley kuuluu Los Angelesin esikaupunkivyöhykkeeseen. Kaupungin asukasluku oli 124 237 vuonna 2010.
Simi Valley kuuluu Tyynenmeren rannikolla sijaitsevaan Venturan piirikuntaan. Nimensä mukaisesti Simi Valley sijaitsee laaksossa, etelä-Kalifornialle tyypillisessä kukkulamaastossa. Alueella vallitsee välimerenilmasto, jossa sateet ajoittuvat talveen ja kesällä on hyvin kuivaa ja kuumaa, erityisesti Simi Valleyn kaltaisissa laaksoissa. Kaupungin läpi kulkee länsirannikon rautatie, jolla on suora yhteys sekä Meksikon että Kanadan rajojen tuntumaan. Vielä merkittävämpi on California State Route 118 -moottoritie, joka Simi Valleyn kohdalla kantaa nimeä Ronald Reagan Freeway. Kaupunki nimittäin tunnetaan Ronald Reaganin presidentillisestä kirjastosta, jonka luona on myös Reaganin hauta, sekä luokituksestaan yhtenä koko Yhdysvaltojen turvallisimmista kaupungeista naapurikaupunki Thousand Oaksin kanssa.
Historia

Simi Valley oli aikoinaan chumash-intiaanien asuttama, ja nämä elättivät itsensä pääasiassa keräilyllä ja metsästyksellä. Chumashit olivat yksi Kalifornian kehittyneimmistä intiaaniheimoista, mistä kertovat lukuisat kehittyneet luolamaalaukset. Myös kehittyneitä kanootteja on ollut käytössä. Espanjalaiset pitivät chumasheja kehittyneimpänä intiaaniheimona.
El Rancho Simi oli espanjalaisten ensimmäinen siirtomaa-alue Los Angelesin pohjoispuolella, ja vuonna 1795 se päätyi Santiago Pico -nimiselle ylimykselle kumppaneineen Meksikon itsenäistyttyä Espanjasta. Tärkein henkilö El Rancho Simin aikana oli kuitenkin Santa Barbaran presidion eli linnoituksen kapteeni Don Jose de la Guerra y Noriega, joka omisti seudulla suuria maa-alueita.
1860- ja 1870-luvuilla alueelle saapui muutamia yhdysvaltalaisia, jotka jatkoivat espanjalaisten karjankasvatusta sekä alkoivat viljellä maata. Pian siirtolaisia tuli lisää, ja nopeasti alueelle nousi muun muassa vesilaitos ja hotelli palvelemaan siirtolaisia.
Simi Valley on kasvanut voimakkaasti 1900-luvulla, erityisesti keskiluokan pakona esikaupunkeihin tunnettu ilmiö on tuonut huomattavasti ihmisiä rauhalliseen ja väljään Simi Valleyhin.
Vuosina 1974–1983 kaupungin ympäristössä sijaitsevalla Big Sky Movie Ranchin maisema-alueella kuvattiin Michael Landonin suosittua televisiosarjaa Pieni talo preerialla. Sarjan jäähyväisjaksossa koko Walnut Groven kaupunki räjäytetään palasiksi, ja ainoastaan kirkon ja itse ”pienen talon” lavasteet säilytettiin. Pieni talo oli pitkään suosittu turistikohde, mutta se tuhoutui lokakuussa 2003 seudulla riehuneissa maastopaloissa.
Kaupunkia ovat vaivanneet säännölliset maastopalot kuivilla kukkuloilla, mutta erityisen huonoa julkisuutta se sai marraskuussa 1991 Rodney Kingin tapauksessa. Los Angelesin poliisi ajoi takaa mustaa rattijuoppoa Rodney Kingiä, ja takaa-ajo päättyi Simi Valleyhin, jossa valkoiset poliisit pahoinpitelivät Kingiä vakavasti. Tapaus saatiin videolle, jonka julkaisu aiheutti suuria rotumellakoita koko maassa.
Väestö

US Census Bureaun mukaan kaupungin asukasluku oli vuonna 2004 199 987, mutta muut tiedot ovat vuodelta 2000. Näissä mainitaan kotitalouksien määräksi 36 412. Kotitalouksista 42,5 prosentissa on alle 18-vuotiaita lapsia. Rotujen osuudet ovat seuraavat: europidejä 81,33 prosenttia, negridejä 1,26 prosenttia, intiaaneja 0,70 prosenttia ja aasialaisia 6,33 prosenttia. 16,82 prosenttia on minkä tahansa rotujen latinoja. Miesten osuus on 49,5 ja naisten 50,5 prosenttia. Alaikäisten osuus on 28,4 prosenttia.
Talous

Simi Valleyn eniten työllistävä ala on palvelusektori. Kaupungissa on myös jonkin verran teollisuutta. Tärkein teollisuusala on konepajateollisuus, jota edustaa 69 yritystä. Toisena on metalliteollisuus 51 yrityksellä, muita aloja ovat puu-, muovi-, elintarvike- ja tekstiiliteollisuus. Saksalaisella autonvalmistajalla Volkswagenilla on kaupungissa suuri teollisuuskompleksi.
Kotitalouksien keskimääräiset vuositulot ovat 70 370 dollaria vuodessa, joka on noin 72 prosenttia enemmän kuin Yhdysvalloissa keskimäärin.
Aiheesta muualla

Kuvia tai muita tiedostoja aiheesta Simi Valley Wikimedia Commonsissa
Simi Valleyn yleismaisemaa
Latham Street, tyypillinen katu Simi Valleyn asuinalueella.
Sofie Pedersen

| Mitalit> Maa:   Tanska.Naisten jalkapallo.EM-kilpailut  | Mitalit> Maa:   Tanska.Naisten jalkapallo.EM-kilpailut  | Mitalit> Maa:   Tanska.Naisten jalkapallo.EM-kilpailut  | Maa:   Tanska> Naisten jalkapallo. |
| --- | --- | --- | --- |
|  Hopeaa | Hollanti 2017 | Jalkapallo |  |
Sofie Junge Pedersen (s. 24. huhtikuuta 1992) on tanskalainen jalkapalloilija, pelipaikaltaan keskikenttäpelaaja. Hän on pelannut Tanskan naisten maajoukkueessa kesäkuun 2022 loppuun mennessä 79 maaottelua ja tehnyt niissä seitsemän maalia. Hän pelasi vuoden 2013 EM-kisoissa kahdessa alkulohko-ottelussa ensimmäisen puoliajan. Vuoden 2017 EM-kisoissa hän saavutti hopeaa. Ensimmäisen naisten maaottelunsa hän pelasi joulukuussa 2011. Vuonna 2008 hän edusti Tanskaa alle 17-vuotiaiden MM-kilpailuissa.
Pedersen on edustanut seuratasolla IK Skovbakkenia vuoteen 2012, Fortuna Hjørringiä vuosina 2012–2015, ruotsalaista FC Rosengårdia vuosina 2015–2017, espanjalaista Levantea vuosina 2017–2018, ruotsalaista Vittsjö GIK:ta loppuvuonna 2018 ja italialaista Juventusta vuodesta 2019.
Singaporen presidentinvaali 2023

Singaporen presidentinvaali 2023 käytiin 1. syyskuuta 2023. Vaalissa Singaporen presidentiksi valittiin Tharman Shanmugaratnam.
Ehdokasasettelu

Singaporen perustuslain nojalla presidenttiehdokkaan on oltava 45 vuotta täyttänyt Singaporen kansalainen, jolla on oltava riittävästi kokemusta julkisessa virassa, virkamiehenä tai voittoa tekevän suuren yrityksen johdossa toimimisesta tai muuta vastaavaa kokemusta. Hänen on oltava hyvämaineinen eikä hän saa olla minkään poliittisen puolueen jäsen. Jos yksikään viiden edellisen toimikauden presidenteistä ei ole edustanut jotakin tiettyä Singaporen etnisistä yhteisöistä (kiinalaiset, intialaiset, malaijit), presidenttiehdokkaiden on kuuluttava kyseiseen ryhmään; vuoden 2024 vaalissa kyseinen rajoite ei kuitenkaan ollut voimassa.